શ્રી મૂળશંકરભાઈએ લખ્યું છે કે, ‘નાનાભાઈની વાર્તા એટલે રસલ્હાણ – એ અક્ષરશઃ સાચું છે. બાળવયે ને કિશોરવયે મેં નાનાભાઈને મુખેથી અનેક સરસ વાર્તાઓ સાંભળી છે. નાનાભાઈ થાક્યા હોય કે બીમાર હોય તોપણ રાત્રે ઘેર હોય એટલે ‘નાનાભાઈ વા…ર…તા..’ કરતો હું તેમની પાસે ગોઠવાઈ જાઉં. મારી અને નાનાભાઈની બધી આવશ્યક જરૂરિયાતો પણ અટકી પડે અને વાર્તા મુખ્ય સ્થાન લઈ લે. વાર્તા કહેતી વખતે એમ.પી. નાનાભાઈ ખોવાઈ જાય; નાનાભાઈ નિયામક મટી જાય; કેળવણીકાર નાનાભાઈ ગુમ થઈ જાય; પિતા નાનાભાઈ સંતાઈ જાય. ફક્ત ત્યાં હોય : ભરતના મિત્ર, દોસ્તાર નાનાભાઈ. વાર્તા ઊપડે, ‘કબૂતર પૂછે છે એ ચકારાણા ક્યાં ચાલ્યા ?’